

**Gode råd inden du søger nye frivillige:**

* **Tilpas jobopslaget** nedenfor så det passer til jeres lokale stafet.
* **Udpeg en erfaren frivillig som har et særligt ansvar** for at tage godt imod den nye frivillige, klæde vedkommende på til sine opgaver og give støtte i den første tid.
* **Lav en plan** for HVOR jobopslaget skal distribueres og HVEM der har ansvar for at spørge konkrete personer til opgaven. Din konsulent kan hjælpe med opslag på frivilligjob.dk.

**Vi søger en PR-tovholder: Stafet For Livet By Årstal**

*Er du god til at fange folks opmærksomhed? Har du erfaring med at skabe indhold og liv på Facebook og Instagram? Eller vil du bare gerne være med til at skabe synlighed omkring kræftsagen? Så vil vi meget gerne i kontakt med dig!*

Vi er en gruppe frivillige (tilføj et par ord om hvem I er, og hvordan I arbejder). Vi er så småt i gang med at planlægge Stafet For Livet Bynavn, den dato, årstal. Det er xx gang vi går sammen i kampen mod kræft her i bynavn, og vi søger en frivillig til at stå i spidsen for vores kommunikationsindsats.

**Om Stafet For Livet**

Stafet For Livet er et årligt tilbagevendende event, som består af en holdstafet, en lysceremoni og en masse andre aktiviteter, hvor vi er sammen om at fejre livet og give håb og støtte til alle der er ramt af kræft.

**Formålet med Stafet For Livet er:**

- at skabe **fællesskaber** for mennesker ramt af kræft  
- at skabe **synlighed** om bekæmpelse af kræft  
- at bidrage med **økonomisk og politisk opbakning**til kræftsagen

**Vi søger**  
En til at stå i spidsen for vores kommunikationsindsats før, under og efter stafetten. Det er din opgave at sikre, at stafetten bliver markedsført, så flest mulige deltagere og Fightere går med i kampen mod kræft, og får en sjov, aktiv og mindeværdig dag. Det er også din opgave at designe og bestille tryk af plakater og program.   
Der er rig mulighed for at starte nye tiltag og bringe nye idéer ind, som du ser, kan styrke synlighed og markedsføringen af Stafet For Livet lokalt i bynavn og omegn.

Du bliver en del af den overordnede styregruppe, som består af et formandskab, samt tovholdere for andre områder (fundraising, program, hold, Fightere, lys, logistik og mad).

**Tidsforbrug**  
Styregruppen mødes ca. en gang om måneden - og lidt oftere lige op til stafetten. Mellem møderne er der en række konkrete opgaver, som du i høj grad kan være med til at fastlægge ambitionsniveauet for, så det passer med den tid du har til rådighed.

**Vi tilbyder**  
Som PR-tovholder får du en unik mulighed for at få leder- og projekterfaring. Du kommer til at arbejde sammen med en engageret styregruppe, og du får mulighed for at sparre med en rådgivende konsulent fra Kræftens Bekæmpelse. Og vigtigst af alt - du kommer til at gøre en forskel for rigtig mange mennesker berørt af kræft.

**Lyder det som noget for dig eller én du kender**? Så vil vi meget gerne høre fra dig! Send en besked til Funktion, navn, tlf. mail, så tager vi en snak om mulighederne.

**Følg os på** [**www.facebook.com/stafetforlivetbynanvn**](http://www.facebook.com/stafetforlivetbynanvn)

**Læs mere på** [**www.stafetforlivet.dk/**](http://www.stafetforlivet.dk/)**bynavn**